Okresná prokuratúra Michalovce 
Nám. Slobody 3, 071 01 Michalovce 1

Sp. zn. : 1 Pv 664/13/8807	Michalovce, 8.12.2014
EEČ : 2-66-504-2014

U Z N E S E N I E

Trestná vec:	obvinená XXXXX  
Prečin:	Podvod podľa § 221 odsek 1 Trestného zákona číslo 300/2005 Zbierky zákonov v znení zákona číslo 334/2012 Zbierky zákonov

Rozhodol: 	prokurátor Okresnej prokuratúry Michalovce
Podľa § 217 odsek 1 Trestného poriadku vyslovujem, že obvinená:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry XXXXX zo dňa 26.9.2013, spisová značka 1 Pv 664/13/8807, ktorým podľa § 216 odsek 1 Trestného poriadku podmienečne zastavil trestné stíhanie, osvedčila.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
za prečin podvodu podľa § 221 ods. 1 Tr. zákona , ktorý mal byť spáchaný tým, že ako matka  maloletých XXXXX XXXXX nar. XXXXX, XXXXX, nar. XXXXX, XXXXX, nar.  XXXXX a XXXXX, nar. XXXXX,  oprávnená k poberaniu rodinných prídavkov na tieto maloleté deti, aj napriek náležitému poučeniu neoznámila Úradu práce, sociálnych vecí a rodiny XXXXX, že v období od 01. 08. 2011 do 30. 11. 2011 neoprávnene poberala rodinné prídavky na tieto deti aj vo Veľkej Británii, v dôsledku čoho za vyššie uvedené obdobie  neoprávnene prevzala rodinné prídavky v celkovej sume 352,16 €, ku škode Úradu práce, sociálnych vecí a rodiny XXXXX.

Uznesením prokurátora Okresnej prokuratúry XXXXX zo dňa 26.9.2013, spisová značka 1 Pv 664/13/8807, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
13 mesiacov
Odôvodnenie:
       Uznesením prokurátora Okresnej prokuratúry XXXXX, sp. zn. 1Pv 664/13 z 26. 09. 2013 bolo podľa § 216 ods. 1 písm. a,b,c) Tr. poriadku podmienečne zastavené trestné stíhanie za prečin podvodu podľa § 221 ods. 1 Tr. zákona proti obvinenej XXXXX XXXXX, ktorý mal byť spáchaný tým, že ako matka  maloletých XXXXX XXXXX, nar. XXXXX, XXXXX, nar. XXXXX, XXXXX, nar.  XXXXX a XXXXX, nar. XXXXX,  oprávnená k poberaniu rodinných prídavkov na tieto maloleté deti, aj napriek náležitému poučeniu neoznámila Úradu práce, sociálnych vecí a rodiny XXXXX, že v období od 01. 08. 2011 do 30. 11. 2011 neoprávnene poberala rodinné prídavky na tieto deti aj vo Veľkej Británii, v dôsledku čoho za vyššie uvedené obdobie  neoprávnene prevzala rodinné prídavky v celkovej sume 352,16 €, ku škode Úradu práce, sociálnych vecí a rodiny XXXXX.

Podľa § 216 ods. 2 Tr. poriadku bola pre podmienečné zastavenie trestného stíhania stanovená skúšobná doba v trvaní 13 mesiacov. Toto rozhodnutie sa stalo právoplatným dňom 08. 10. 2013. 

 Skúšobná doba pre podmienečné zastavenie trestného stíhania uplynula dňom 08. 11. 2014.

Po uplynutí skúšobnej doby bol vyžiadaný odpis z registra trestov a  správy o povesti obvinenej.

 	Bolo zistené, že obvinená v priebehu skúšobnej doby viedla riadny život, nedopustila sa žiadneho trestného činu, ani priestupku, a teda vyhovela podmienkam uvedeným v ustanovení § 217 ods. 1 Tr. poriadku.

 Preto bolo rozhodnuté, že obvinená XXXXX sa v skúšobnej dobe podmienečného zastavenia trestného stíhania osvedčila.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Ján Gloček
prokurátor